شەفەق نیوز/ عەلی سەلاجقە جیگیر سەرۆک ئیران و سەرۆک رێکخریاگ مقیەتیکردن لە ژینگەی ئیران راگەیان، عراق یەکیگە لە سەرچەوەیل سەرەکی گەردەلویل خوەڵوارین ک کاریگەری لەبان وڵاتەگەمان دروسکردیە، وڵاتەگەمان تەقەلا دەێد لە ماوەی کەمیگ چارەسەر ئێ گرفتە بکەێد.
سەلاجقە لە ئیسە لە سەردانیگی ئەرا عراق راگەیان، "عراق یەکیگە لە سەرچەوەیل سەرەکی گەردەلویل خوەڵوارین ک کاریگەری لەبان ئیران دروسکردیە"، پێوستە وەلیفەت لە ئەزموون ئیران وەربگرێد لە  رویوەروی بوین وە بیاوان بوین و گەردەلویل خوەڵوارین، وئالوگۆر ئەزمونەیلیان بکەن وەگەرد عراق.
سەلاجقە باس لە یاداشتنامە لەیەکفامستن لەمابەین هەردگلا کرد، وت: سەرارای ئەوەگ دیاردەی خوەڵ و توز دەرئەنجام  پرۆسەیگ درویژ ماوەس باوجی تەقەلای چارەسەرکردنی دەێمن لەماوەی گونجیایگ.
